open-index/open-wikipedia-markdown huggingface dataset:
Barišivka

**Barišivka** () ir ciemats Ukrainas ziemeļos, Kijivas apgabala Brovaru rajonā. Izvietojusies apgabala austrumu daļā Trubižas upes krastā  no valsts galvaspilsētas Kijivas.

## Vēsture
Dibināta ap 980.—990. gadu kā **Baručas** tirgotāju pilsēta, bet vēstures avotos pirmoreiz minēta 1125. gadā. Kazaku hetmanāta laikā **Barišoves** pilsēta bija Perejaslavas kazaku pulka sotņas centrs. 19. gadsimta sākumā ietilpa Poltavas guberņas Perejaslavas apriņķī. 1921. gadā Barišivkas pagastu nodevai Kijivas guberņai, no 1923. gada līdz 2020. gadam tā bija rajona centrs.

## Atsauces

## Ārējās saites
Belveders

**Belveders**, **belvedere** (itāļu *belvedere* — 'daiļais skats') ir viegla celtne paaugstinājumā, no kuras var aplūkot apkārtni. Belveders var arī nebūt atsevišķa celtne, bet tikai kādas celtnes augšdaļa.

Belvedera jēdzienu sāka izmantot Renesanses laikā Itālijā.
Attēls:Casa Pashkov, Moscú, Rusia, 2016-10-03, DD 36-37 HDR.jpg|Paškova nams Maskavā, kura augšā atrodas belveders
Attēls:Wien - Schloss Belvedere, oberes (1).JPG|Vīnes Belvedere
Attēls:Blenheim Palace from the Water Terraces October 2016.jpg|Blenemas pils
Attēls:Pražský hrad, Letohrádek královny Anny 02.jpg|Karalienes Annas vasaras pils Prāgā


## Ārējās saites
Recidīvs (krimināltiesības)

**Recidīvs** krimināltiesībās ir nozieguma atkārtota veikšana pēc notiesāšanas par iepriekšējo noziegumu. Vairākkārtējus noziedzniekus neoficiāli sauc par recidīvistiem. Parasti par recidīvu tiek pastiprināta kriminālatbildība.

## Recidīva veidi

* Kopējais recidīvs — dažādu noziegumu veikšana.
* Īpašais recidīvs — noteikta veida nozieguma atkārtota veikšana.
* Penitenciārais recidīvs — nozieguma veikšana brīvības atņemšanas vietā.
Jozs Zauka

**Jozs Zauka** (, dzimis , miris ) bija lietuviešu sabiedrisks darbinieks, publicists, ērģelnieks, kordiriģents un grāmatnesis. Strādājis un dzīvojis Subatē.

1880. gadā pārcēlās uz dzīvi Pēterburgā, kur darbojās katoļu katedrālē. 1889. gadā nodibināja pilsētā pirmo lietuviešu kori, darbojās lietuviešu organizācijās un avīzēs, nodrošināja nelegālās lietuviešu literatūras izplatīšanu. 1903. gadā pārcēlās uz Gatčinu, bet 1908. līdz 1910. gadam dzīvoja Subatē, kur nodibināja lietuviešu kori un amatieru teātra trupu. No no 1910. līdz 1915. gadam kooperatīva vadītājs Obeļos. Pirmā pasaules kara laikā Pēterburgā darbojās bēgļu organizācijās. No 1918. līdz 1932. gadam atkal dzīvoja Subatē, kur strādāja par ērģelnieku, nodibināja lietuviešu pamatskolu un bija tās skolotājs. 1925. gadā Rīgā izdotajā lietuviešu avīzē Rīgas Balss publicēja Kazimira Būgas atmiņas. 1932. gadā pārcēlās uz dzīvi Obeļos. kur turpināja publicēties avīzēs. 1974. gadā Obeļos tika uzcelts Zaukam veltīts jumtiņstabs.

## Ārējās saites

*Par Zauku Visuotinės lietuvių enciklopedijos
Babas rags

**Babas rags** () ir zemesrags Turcijā, Mazāzijas pussalas ziemeļrietumos, Āzijas kontinenta galējais rietumu punkts, ko apskalo Egejas jūra. Līdzās zemesragam atrodas Babakales ciems. Senākos laikos zemesragā atradās bāka, saukta par Lektonu un tā minēta vairākos seno ģeogrāfu un rakstnieku darbos, tajā skaitā Homēra Iliādā.
## Atsauces

## Ārējās saites
Priekšēnu pilskalns

**Priekšēnu pilskalns** (arī **Pumpiņkalns**, **Pūpolu kalns**) atrodas Vidzemē, Madonas novada Sausnējas pagastā, Ogres upes kreisajā krastā lejpus Vēģupītes ietekas Ogrē. Pirmās ziņas par Priekšēnu pilskalnu 1935. gadā sniedza J. Mustaps, bet plašāk to 1981. gadā aprakstīja Juris Urtāns.

Pilskalns ir atsevišķs 10 m augsts apmēram ziemeļu-dienvidu virzienā orientēts kalns, gar kura ziemeļu galu tek Ogres upe. Pilskalnam rietumos pieslēdzas apmetnes vieta. Pilskalna plakuma, kas  plānā atgādina izstieptu trijstūri, izmēri ir 60 x 20 metri. Plakumā un apmetnē pilskalna pakājē konstatēts intensīvs melns kultūrslānis, kurā atrastas bezripas trauku lauskas. Pilskalna datējums nav pētīts, tomēr kalna veids, bezripas keramika un ziņas, ka tuvējā kapulaukā atrasts akmens cirvis, varētu liecināt, ka piemineklis attiecināms uz pilskalnu pastāvēšanas agrīniem periodiem.

## Foto galerija

Attēls:Prieksenu pilskalns ortofoto.jpg|alt=|Priekšēnu pilskalna 3D modelis
Attēls:Prieksenu pilskalns.jpg|alt=|Priekšēnu pilskalna 3D modelis


## Ārējās saites
* Priekšēnu pilskalns portālā Latvijas pilskalni
*
Žans Žaks Benekss

**Žans Žaks Benekss** (; dzimis  , miris ) bija franču kinorežisors. Pazīstams ar filmām *[[Diva]]* un *[[37° 2 le matin]]*. Viņa darbi tiek atzīmēti kā filmu kustības *[[cinéma du look]]* piemēri.

1972. gadā bija otrais režisora asistents Džerija Lūisa filmai *[[The Day the Clown Cried]]*. 1977. gadā viņš režisēja savu pirmo īsfilmu *Le Chien de M. Michel*, kas ieguva pirmo vietu Truvilas festivālā. 1980. gadā Benekss režisēja savu pirmo pilnmetrāžas spēlfilmu *Diva*, kas ieguva četras Cēzara balvas. Viņa otrā pilnmetrāžas spēlfilma *[[La Lune dans le caniveau]]*, tika nominēta Zelta palmas zaram 1983. gada Kannu kinofestivālā, kā arī nominēta trim Cēzara balvām, no kurām ieguva vienu.

1986. gadā Benekss režisēja filmu *37°2 le matin*. 1987. gadā šo filmu izvirzīja Amerikas Kinoakadēmijas balvai kā "Labāko filmu svešvalodā", un šajās kategorijās filmu izvirzīja arī BAFTA kino balvai un Zelta globusa balvai.

## Atsauces

## Ārējās saites
Skudru pilskalns

**Skudru pilskalns** atrodas Vidzemē, Madonas novada Sausnējas pagastā, Ogres upes kreisajā krastā augšpus Vēģupītes ietekas Ogrē. Netālu, lejpus Vēģupītes ietekas tajā pašā upes krastā atrodas Priekšēnu pilskalns.

## Foto galerija

Attēls:Skudru pilskalns ortofoto.jpg|alt=|Skudru pilskalna 3D modelis
Attēls:Skudru pilskalns2.jpg|alt=|Skudru pilskalna 3D modelis


## Ārējās saites
* 
* www.latvijas-pilskalni.lv
Liepkalnes luterāņu baznīca

**Liepkalnes (arī Liepkalna un Lindes) evaņģēliski luteriskā baznīca** bija Latvijas Evaņģēliski luteriskā baznīcas baznīca, kas atradās mūsdienu Madonas novada Sausnējas pagasta Liepkalnē.

Neatkarīga Liepkalnes draudze nodibinājās 1680. gadā un tajā ietilpa apkārtējās teritorijas. Tika uzcelta neliela koka baznīca. Kad 1766. gadā radās Iršu vācu kolonija, baznīcai pievienojās arī vācu zemnieki un amatnieki. Gan latviešu, gan vācu draudzi apkalpoja viens mācītājs, kas svētdienās no rīta noturēja dievkalpojumu latviski, bet pēcpusdienā — vāciski. Liepkalnes mūra baznīca ir celta no 1867. līdz 1868. gadam, tai bija 318 sēdvietas. No 1834. līdz 1880. gadam par Liepkalnes baznīcas mācītāju strādāja mācītāja un dabas pētnieka Frīdriha Erdmana Štolla dēls Heinrihs Vilhelms Štolls, bet vēlāk viņa mazdēls.

Draudze beidza pastāvēt 1959. gadā. Baznīcas interjers tika izvazāts, bet ēkā ierīkoja minerālmēslu noliktavu. Baznīcas ēka līdz mūsdienām ir saglabājusies, bet tā ir izpostīta. Pie baznīcas atrodas Valsts nozīmes arheoloģijas piemineklis Liepkalnes baznīcas senkapi.

## Ārējās saites
Sausnējas pareizticīgo baznīca

**Sausnējas pareizticīgo baznīca** bija Latvijas pareizticīgās baznīcas dievnams mūsdienu Madonas novada Sausnējas pagasta Sausnējā.

Pareizticīgo draudze Sausnējā darbojās no 1842. līdz 1944. gadam. Baznīca tika celta no 1871. līdz 1873. gadam. No 1906. līdz 1912. gadam par draudzes mācītāju kalpoja Galgauskas pagastā dzimušais Nikolajs Makedonskis (1865—1954). Baznīca, tāpat kā citas ēkas, tika sagrauta Otrā pasaules kara laikā 1944. gada rudenī, kad fronte vairākas nedēļas turējās Sausnējas apkaimē.

## Ārējās saites
* Par Sausnējas pareizticīgo baznīcu portālā "Zudusī Latvija"
Kājauti

thumb|514x514px|Viena no kājautu uztīšanas veidiem secīgs attēlojums
**Kājauti** ir auduma gabali kāju aptīšanai pirms zābaku vai puszābaku uzaušanas. Kājauti aizsargā kājas no apavu iekšdaļas berzēšanas.

Kājautus izmantoja daudzas tautas un ciltis senajos laikos. Vēlāk, līdz pat jaunākajiem laikiem, kājauti bija izplatīti daudzu valstu bruņotajos spēkos.

## Priekšrocības

* Atšķirībā no kājautiem zeķes armijas zābakos (vai citos apavos ar raupju iekšpusi) ātri saplīst.
* Ilgstoši pārvietojoties (staigājot, skrienot), zeķes noslīd no potītes uz pēdu, turpretim ar pareizi apsietiem kājautiem tā nenotiek.
* Uztinot kājautus vairākos slāņos, iespējams valkāt lielāka izmēra apavus.
* Salīdzinot ar zeķēm, lielu daudzumu kājautu ir parocīgāk mazgāt, netērējot laiku to šķirošanai pēc izmēra un pāriem.
* Par kājautiem var izmantot jebkuru pietiekoši lielu auduma gabalu.

## Trūkumi

* Kājautu uztīšanai nepieciešams veltīt vairāk laika, nekā uzvelkot zeķes.
* Atšķirībā no zeķēm kājautus nevar valkāt bez apaviem, jo tie tūlīt attinas.
* Pareiza kājautu uztīšana ir atsevišķi jāapgūst.

## Ārējās saites
Gina Viegliņa-Valliete

**Gina Viegliņa-Valliete** (dzimusi **Gaļina Viegliņa** , mirusi ) bija latviešu skolotāja, literāte, publiciste un novadpētniece.

## Dzīvesgājums
G. Viegliņa augusi bērnunamā Kalkūnē, pēc tam Rīgas 3. bērnunamā un audžuģimenē. Darba gaitās strādājusi rūpnīcā VEF, bet vēlāk kļuvusi par skolotāju. Kopā ar dēlu pārcēlusies no Rīgas uz Valli, kur viņa bija vēstures skolotāja (līdztekus darbam VEF neklātienē pabeigusi vēstures studijas Latvijas Valsts Universitātē), ilgus gadus nostrādājot Valles vidusskolā.

Aktīvi darbojusies literatūrā — gan rakstījusi dzeju un grāmatas bērniem, gan grāmatas par novada vēsturi. Daudz darbojusies novadpētniecībā — veikusi nozīmīgāko iegudījumu Valles pagasta vēstures izpētē, lai gan novadā ir ienācēja. Kopā ar ģeogrāfi Aiju Zaļaiskalni 2002. gadā izdevusi novada vēsturi aptverošu grāmatu "Valles pagasts". 2015. gadā G. Viegliņa-Valliete tika nosaukta par Vecumnieku novada Gada cilvēku.

G. Viegliņas dēls Jānis Viegliņš ir pārdošanas konsultants un pedagogs, bijis Valles pamatskolas direktors.

## Ārējās saites
* Mūžībā devusies novadniece literāte Gina Viegliņa-Valliete  Bauskas Dzīve

## Atsauces
Džeksonvilas "Jaguars"

**Džeksonvilas "Jaguars"** () ir profesionāls amerikāņu futbola klubs, kas ir bāzēts Džeksonvilā, Floridas štatā, ASV. Tas ir dibināts 1993. gadā. "Jaguars" spēlē Nacionālās futbola līgas (NFL) Amerikas futbola konferences Dienvidu divīzijā. Klubs ne reizi nav ieguvis Superkausu. "Jaguars" ir viens no četriem NFL klubiem, kas nekad nav piedalījies Superkausa izcīņā.

## Ārējās saites

* Kluba oficiālā mājaslapa 
* Kluba NFL profils
Kertu Niskanena

**Kertu Niskanena** (; dzimusi  Oulu) ir somu distanču slēpotāja, pieckārtēja ziemas olimpisko spēļu medaļniece, divu pasaules čempionāta bronzas medaļu ieguvēja stafetē, vairāku pasaules kausa posmu uzvarētāja.

Viņas jaunākais brālis Īvo Niskanens arī ir distanču slēpotājs.

## Karjera
Pasaules čempionātos junioriem izcīnījusi divas bronzas medaļas stafetē (2007. un 2008. gadā). Guvusi panākumus arī Pasaules U-23 čempionātos, izcīnot divas zelta un divas bronzas medaļas.

Pasaules kausa sacensībās debitēja  Kūsamo. Pasaules čempionātā pirmo reizi piedalījās 2011. gadā Oslo, startēja tikai 10 km distancē klasiskajā stilā un ieņēma 8. vietu.  pirmo reizi kāpa uz goda pjedestāla Pasaules kausa posmos, ieņemot trešo vietu sprinta sacensībās Stokholmā. Pirmo uzvaru PK posmos izcīnīja  Lencerheidē, Šveicē, kas bija arī *[[Tour de Ski]]* posms, 10 km klasiskā stila distancē ar kopēju startu.

 Sočos izcīnīja divas sudraba medaļas: 4x5 km stafetē sievietēm, kā arī komandu sprintā, kur startēja kopā ar Aino Kaisu Sārinenu. Labāko rezultātu individuāli sasniedza 30 km distancē brīvajā stilā, finišējot 4. vietā. 2013.—2014. gada sezonā izcīnīja trešo vietu PK distanču kausa kopvērtējumā. Absolūtajā kopvērtējumā ieguva 5. vietu, kas ir viņas labākais sasniegums karjerā.

2015. gada Pasaules čempionātā Fālunā ieguva bronzas medaļu stafetē. Individuālajās distancēs divreiz finišēja 4. vietā: 15 km skiatlonā un 30 km distancē klasiskajā stilā. Arī 2017. gada Pasaules čempionātā Lahti izcīnīja bronzu stafetē.

 Phjončhanā labāko rezultātu individuāli sasniedza 30 km distancē, ieņemot 6. vietu, bet stafetē Somijas komandas sastāvā bija 4. vietā. Viņa bija spiesta izlaist 2021. gada Pasaules čempionātu pēc tam, kad tika atklāts mazā liela kaula lūzums pēc PK sacensībām Fālunā 2021. gada janvārī.

 PK posmā Lencerheidē 10 km distancē klasiskajā stilā uzvarēja vienā dienā ar savu brāli Īvo, kas izcīnīja uzvaru 15 km distancē.  Pekinā izcīnīja sudraba medaļu 10 km distancē klasiskajā stilā un bronzu 30 km distancē brīvajā stilā ar kopēju startu. 2022.—2023. gada sezonā ieguva 3. vietu Pasaules kausa kopvērtējumā un izcīnīja distanču kausu. Arī 2024.—2025. gada sezonā Niskanena sasniedza 3. vietu kopvērtējumā.  ieguva bronzu stafetē.

## Atsauces

## Ārējās saites
Sīkziedu žibulītis

**Sīkziedu žibulītis** () ir augu suga brūnkāšu dzimtā. Savvaļā tā ir sastopama Skandināvijā, Centrāleiropā un Rietumeiropā. Latvijā ir sastopama reti — galvenokārt Baltijas jūras piekrastē Kurzemē, kāpu mežos un sausās pļavās.

Sīkziedu žubulītis ir ierakstīts Baltijas jūras reģiona Sarkanajā grāmatā un Latvijas Sarkanajā grāmatā 2. kategorijā.

## Morfoloģija
Sīkziedu žibulītis ir viengadīgs, 5—20 cm garš, kopumā ļoti slaids un skraji aplapots lakstaugs. Auga stublājs ir stāvs, tievs (diametrā ap 0,5 mm), sarkanīgi brūns, mazliet spīdīgs, zarains un kails.

Lapas ir sīkas, šauri olveidīgas, 0,3—0,6 cm garas un 0,2—0,4 cm platas. Tās ir cietas, it kā ādainas, spīdīgas, ar 3—4 smailiem zobiņiem katrā pusē. Lapas uz ir stublāja pretējas, sēdošas, parasti vairāk vai mazāk piespiestas pie stublāja. Ziedi ir izvietoti skrajā vārpā, to seglapas ir stāvas ar īlensmailiem zobiņiem. Zieda seglapas arī kailas. Vainags zili violets un divlūpains — uz apakšlūpas or tumšākas dzīslas un gaišs plankumu pie tās pamata. Auglis ir apmatota, otrādi olveida divvāršņu pogaļa. Zied no jūlija līdz septembrim.

## Atsauces


## Ārējās saites
Īsais žibulītis

**Īsais žibulītis** () ir augu suga brūnkāšu dzimtā. Savvaļā tā ir plaši sastopama Eiropā, tostarp visā Latvijas teritorijā.

Dažāda lieluma sugas pārstāvju grupas aug sausās pļavās, mežmalās, īpaši piejūrā, kā arī karjeros un smiltājos, kuros ir skrajš veģetācijas segums.

## Morfoloģija
Īsais žibulītis ir viengadīgs, 5—20 cm garš lakstaugs. Tā stublājs ir stāvs, zarains (lai gan reizēm var būt arī vienkāršs), un blīvi klāts ar pagariem, lejupvērstiem matiņiem. Stublājam raksturīgi īsi posmi. Salīdzinājumā ar citiem žibulīšiem augs izskatās drukns.

Lapas ir olveidīgas, 0,5—1 cm garas un 0,3—0,7 cm platas; tām katrā pusē 3—5 smaili zobiņi. Ziedi ir izvietoti stublāja un zaru galā — cilindriskā, skrajā vārpā. Zieda vainags ir balts, 0,4—0,6 cm garš un divlūpains ar dzeltenu plankumu rīklītē. Auglis ir divvāršņu pogaļa. Zied no jūlija līdz oktobrim.

## Atsauces
Tenesī "Titans"

**Tenesī "Titans"** () ir profesionāls amerikāņu futbola klubs, kas ir bāzēts Našvilā, Tenesī štatā, ASV. Tas ir dibināts 1959. gadā kā **Hjūstonas "Oilers"**. "Titans" spēlē Nacionālās futbola līgas (NFL) Amerikas futbola konferences Dienvidu divīzijā. Klubs savas mājas spēles aizvada *Nissan Stadium* stadionā. "Titans" vienu reizi ir piedalījies Superkausa izcīņā.

1997. gadā klubs tika pārvietots uz Našvilu un pārdēvēts par **Tenesī "Oilers"**. Ar pašreizējo nosaukumu pazīstams no 1999. gada.

## Ārējās saites

* Kluba oficiālā mājaslapa 
* Kluba NFL profils
Monika Rambāne

**Monika Rambāne** ir seriāla "Sirdsmīļā Monika" galvenā varone. Seriāls veidots ap Moniku, viņas vīru, abu divu draugiem Žani Vimbu un Hildu Vimbu, kā arī viņu kaimiņiem. Monikas lomu spēlē aktrise Mirdza Martinsone.

## Biogrāfija
Seriāla zvaigzne. Ekscentriska mājsaimniece. Roberta sieva. Hildas labākā draudzene, taču abas bieži vien 'kašķējas'. Viltīga un smieklīga sieviete. Dažreiz greizsirdīga. Ļoti grib piedalīties Roberta koncertos klubā *Flamingo*, un dažreiz viņai izdodas Robertu pierunāt.

## Atsauces
Futbols 1900. gada vasaras olimpiskajās spēlēs

[thumb|Sacensību norises vieta — [Vensēnas velodroms.]]

**[[Futbols]] [[1900. gada vasaras olimpiskās spēles|1900. gada vasaras olimpiskajās spēlēs]]** bija viens no 20 oficiālajiem olimpiskajiem sporta veidiem. Futbola sacensības tika aizvadītas no 1900. gada 20. septembrī un 23. septembrī. Tās notika Vensēnas velodromā, Parīzē. Sacensībās startēja 3 komandas, kopā 35 spēlētāji no 4 valstīm. Šī bija pirmā reize, kad futbols bija iekļauts olimpisko spēļu programmā, kaut gan FIFA šo un 1904. gada futbola olimpisko maču neatzīst īsti par turnīru.

Šajā reizē futbolā tika aizvadītas tikai divas spēlēs — Francija pret Beļģiju un Francija pret Lielbritāniju. Taču sākotnēji bija paredzēts, ka futbolā piedalīsies arī Vācijas un Šveices futbola komandas, taču tās neieradās.

Olimpisko zelta medaļu izcīnīja Lielbritānijas futbola komanda *[[Upton Park F.C.]]*, sudraba medaļu ieguva Francijas futbola komanda *Club Français*. Savukārt bronzas medaļu ieguva Jauktās komandas futbola komanda *Université de Bruxelles*, kuru veidoja Beļģijas futbolisti un pa vienam Nīderlandes un Lielbritānijas futbolistam. Visām šīm komandām šis bija pirmais olimpiskais panākums, pirmās medaļas.

## Sacensību kalendārs
 — spēle

## Medaļu ieguvēji
### Medaļnieki

### Medaļu sadalījums starp valstīm

*  — Pirmās izcīnītās olimpiskās medaļas valstij šajā sporta veidā
*  — Pirmās izcīnītā zelta medaļas valstij šajā sporta veidā
*  — Pirmās izcīnītā sudraba medaļas valstij šajā sporta veidā
*  — Pirmās izcīnītā bronzas medaļas valstij šajā sporta veidā

## Rezultāti
1900. gada 20. septembrī notika futbola mačs Francija (*Club Français*) pret Lielbritāniju (*[[Upton Park F.C.]]*). Šajā mačā ar rezultātu 0—4 uzvarēja Lielbritānijas komanda. Ir zināms, ka divus vārtus iesita britu futbolists Džons Nikolass, bet pa vienam vārtam britu futbolisti Ričards Tērners un Džeks Zīlijs. Savulārt 1900. gada 23. septembrī notika futbola mačs start Franciju (*Club Français*) un Jaukto komandu (*Université de Bruxelles*). Šī mača rezultāts bija 6—2, Francijai uzvarot. Ir zināms, ka no Francijas 6 vārtiem vienu iesita Gastons Peltjē, taču pārējo vārtu autori nav zināmi, bet Jauktās komandas vārtu autori bija Ilērs Spanogs un Hendriks van Hēkelums.

### Spēļu rezultāti

----

### Komandu statistika

## Pārstāvētās valstis un sportisti

Futbola sacensībās startēja 3 komandas, 35 spēlētāji, no 4 valstīm.

*Iekavās norādīts pārstāvošo sportistu skaits.*

* 
* 
* 
* 
* **

## Atsauces un piezīmes

## Ārējās saites
* Futbols 1900. gada vasaras olimpiskajās spēlēs (''Sports Reference'') 
* Futbols 1900. gada vasaras olimpiskajās spēlēs (''Olympedia'') 
* Futbols 1900. gada vasaras olimpiskajās spēlēs (''Olympics'') 
*
Torņu cīņas

[thumb|300px|[Kaņieris|Kaņiera putnu vērošanas tornis 2022. gada "Torņu cīņu" laikā]]
"**Torņu cīņas**" ir putnu vērošanas sacensības Latvijā, ko no 2002. gada organizē Latvijas Ornitoloģijas biedrība. Tās notiek maija beigās, nedēļas nogalē un ilgst vienu diennakti.

Sacensībās piedalās putnu vērotāju komandas, kurās parasti ir 3—4 dalībnieki, cenšoties diennakts laikā novērot pēc iespējas vairāk putnu sugu. Putnu vērošana notiek no putnu vērošanas torņiem, kuri tiek noteikti izlozes kārtībā. Sacensībās ir arī "tautas klases" kategorija, kuras komandām sacensības ilgst četras stundas, bet pārējie nosacījumi ir līdzīgi. Putni jāredz un jāatpazīst vismaz trim komandas dalībniekiem.

Sacensību laikā torņus drīkst apmeklēt, cenšoties sacensību dalībniekus netraucēt, gūstot iespēju uzzināt par pasākumu un putnu sugām, kas novērojamas no torņa.

Dalībnieku skaits, kas piedalās sacensībās, ir mainīgs, taču tam ir tendence palielināties. 2006. gadā "Torņu cīņās" piedalījās astoņas komandas, pavisam 30 dalībnieki. 2017. gada sacensībām bija pieteikušās 12 pieredzējušo vērotāju komandas un 6 komandas Tautas klasē. 2020. un 2021. gadā sacensības netika rīkotas Covid-19 ierobežojumu dēļ.

Katrā tornī sacensību laikā tiek reģistrēti vairāki desmiti putnu sugu, piemēram, 2006. gadā Kuivižu tornī Randu pļavās reģistrētas pavisam 114 sugas, kas ir viens no augstākajiem sasniegumiem.

Pirmās putnu vērošanas sacensības tika rīkotas 1991. gadā Somijā. Līdzīgas sacensības ir populāras arī citās Eiropas valstīs, savas putnu vērošanas sacensības notiek arī Igaunijā un Lietuvā.

Vietnē tornucinas.lv ir apkopota informācija par vairākiem desmitiem putnu vērošanas torņu Latvijā.

## Atsauces

## Ārējās saites

* "Torņu cīņas" mājlapa
* Torņu atrašanās vietu karte
Pons Čunho

**Pons Čunho** (; dzimis ) ir Dienvidkorejas kinorežisors, kinoproducents un scenārists.

Ieguvis trīs Amerikas Kinoakadēmijas balvas, viņa filmās ir raksturīgs uzsvars uz dažādām sociālām tēmām, žanru miksēšana, melnais humors un pēkšņas toņu maiņas.

Kļuvis pazīstams ar savu debijas filmu, melno komēdiju *[[Barking Dogs Never Bite]]* (2000). Ieguvis kritiķu atzinību ar savu nākamo filmu, krimināltrilleri "Atmiņas par slepkavību" (2003). Panākumus turpinājis gūt ar monstru filmu ''The Host'' (2006) un zinātniskās fantastikas filmu "Cauri sniegiem" (2013). "Cauri sniegiem" ir Čunho pirmā filma angļu valodā un tajā piedalījās Holivudas aktieri. Arī viņa nākamā filma, *[[Okja]]* (2017), ir angļu valodā. Ievērojamus panākumus guvis ar savu nākamo filmu — "Parazīts" (2019). Tā bija pirmā Dienvidkorejas filma, kas ir ieguvusi Zelta palmas zaru Kannu kinofestivālā. Tā ir arī pirmā Dienvidkorejas filma, kura ir tikusi nominēta Amerikas Kinoakadēmijas balvai. Par šo filmu Čunho ieguva labākās filmas, labākā režisora, labākā oriģinālscenārija un labākās starptautiskās spēlfilmas balvu. "Parazīts" kļuva par pirmo filmu ne angļu valodā, kas ir saņēmusi Oskaru par labāko filmu.

2017. gadā Čunho tika iekļauts *[[Metacritic]]* 25 labāko 21. gadsimta režisoru sarakstā.

## Filmogrāfija

* *[[Barking Dogs Never Bite]]* (2000)
* "Atmiņas par slepkavību" (2003)
* *[[The Host (2006. gada filma)|The Host]]* (2006)
* *[[Mother (2009. gada filma)|Mother]]* (2009)
* "Cauri sniegiem" (2013)
* *[[Okja]]* (2017)
* "Parazīts" (2019)
* "Mikijs 17" (2025)

## Atsauces

## Ārējās saites
Denveras "Broncos"

**Denveras "Broncos"** () ir profesionāls amerikāņu futbola klubs, kas ir bāzēts Denverā, Kolorādo štatā, ASV. Tas ir dibināts 1959. gadā. "Broncos" spēlē Nacionālās futbola līgas (NFL) Amerikas futbola konferences Rietumu divīzijā. Klubs savas mājas spēles aizvada *Empower Field at Mile High* stadionā. Klubs savā pastāvēšanas vēsturē ir uzvarējis trijās Superkausa izcīņās.

## Ārējās saites

* Kluba oficiālā mājaslapa 
* Kluba NFL profils
2058. gads

**2058. gads** () būs parastais gads, kas pēc Gregora kalendāra sāksies otrdienā.

## Gaidāmie notikumi

* Bītlu katalogs nonāks publiskajā lietošanā, pieņemot, ka autortiesību termiņš netiks atkārtoti pagarināts.
* Uz Mēness būs uzbūvēts radioteleskops.

## Atsauces
Filadelfijas "Eagles"

**Filadelfijas "Eagles"** () ir profesionāls amerikāņu futbola klubs, kas ir bāzēts Filadelfijā, Pensilvānijas štatā, ASV. Tas ir dibināts 1933. gadā. "Eagles" spēlē Nacionālās futbola līgas (NFL) Nacionālās futbola konferences Austrumu divīzijā. Klubs savas mājas spēles aizvada *[[Lincoln Financial Field]]* stadionā. Klubs savā pastāvēšanas vēsturē ir uzvarējis divās Superkausa izcīņās 2017. un 2025. gadā

## Atsauces

## Ārējās saites

* Kluba oficiālā mājaslapa 
* Kluba NFL profils
Rostkova žibulītis

**Rostkova žibulītis** () ir augu suga brūnkāšu dzimtā. Savvaļā tā ir plaši sastopama Eiropā, tostarp visā Latvijas teritorijā, un Rietumāzijā.

Atsevišķi eksemplāri un dažāda lieluma sugas pārstāvju grupas aug pļavās, atmatās, upju krastu nogāzēs, kā arī ceļu un dzelzceļu malās.

## Morfoloģija
Rostkova žibulītis ir viengadīgs 5-30 cm garš lakstaugs. Stublājs ir stāvs un parasti bagātīgi zaro — zari ir stāvi un pretēji. Augs ir viscaur klāts ar vienkāršiem matiņiem un dziedzermatiņiem. Stublāja apmatojums ir īss un blīvs. Dziedzermatiņi atrodas lapu apakšpusē un uz stublāja posmu mezgliem.

Lapas ir zaļas, bez spīduma, sēdošas, olveidīgas, katrā pusē ar vienmērīgi izvietotiem 5 vai 7 zobiņiem. Ziedi ir izvietoti skrajā vārpā stublāja un zaru galā. Ziediem ir 0,7-1,2 cm garš balts vai blāvi violets, divlūpainais vainags. Vainaga apakšlūpa daudz lielāka, ar dzeltenu plankumu pie pamata. Seglapas ir stāvas vai tikai mazliet atstāv. Auglis ir divvāršņu pogaļa. Zied no jūnija beigām līdz septembrim.

## Atsauces
Stāvais žibulītis

**Stāvais žibulītis**, arī **ārstniecības žibulītis** () ir augu suga brūnkāšu dzimtā. Savvaļā tā ir plaši sastopama Eiropā, tostarp visā Latvijas teritorijā — pļavās, atmatās, ceļu un dzelzceļu malās.

## Morfoloģija
Stāvais žibulītis ir viengadīgs, 5—30 cm garš lakstaugs, kuram ir stāvs, stingrs, vienkāršs vai zarojošs stublājs ar stāviem zariem. Stublājs ir klāts ar īsiem, skrajiem matiņiem — parasti ar brūnganu nokrāsu.

Lapas ir kailas vai gandrīz kailas, olveidīgas, aptuveni 0,6—1,1 cm garas un 0,4—0,7 cm platas, ar 3—5 dzeloņsmailiem zobiņiem katrā lapas pusē. Lapas plātnes pamats ir plati ķīļveidīgs, un lapas gals ir smails. Ziedi ir izvietoti blīvā ziedkopā stublāja un zaru galā. Kauss ir smailzobains un parasti kails. Vainags ir aptuveni 0,6—1 cm garš, ar tumšākām svītrām un dzeltenu plankumu uz apakšlūpas. Seglapu dzīslas ir apmatotas. Ziedēšanas laikā stublāja apakšējās lapas ir jau atmirušas. Auglis ir divvāršņu pogaļa. Zied no jūnija līdz septembrim.

## Atsauces


## Ārējās saites
Kopāls

thumb|Kopāls no Madagaskaras
**Kopāls** ir dzintaram līdzīgi fosilizēti vai daļēji fosilizēti tropiskās joslas koku sveķi, jo īpaši aromātiskie sveķi no kopāla koka (*Protium copal*), kas ir jaunāki par 30 miljoniem gadu. Mūsdienās ar to tiek apzīmēti visi tropiskie sveķi. Gandrīz identiski dzintaram pēc izcelsmes, īpašībām un izskata, bet to galvenā atšķirība ir vecums.

Kopāls var saturēt kukaiņu un nelielus augu ieslēgumus. Nosaukums, balstoties uz spāņu jūrasbraucēju teiktā, cēlies no acteku (navatlu) valodas, kas nozīmē "smaržīgi dūmi", pārtulkots angļu valodā 1577. gadā, pēcāk parādījies arī citās valodās. Acteki uzskatīja kopāla sveķus par "koku asinīm", tie bija svēti un vērtīgi.

## Īpašības

thumb|Neslīpēti kopāla sveķi no Jaunzēlandes
Kopāls ir degošs materiāls, kas augstas temperatūras ietekmē var eksplodēt, liesmu dzēšanas veids atkarīgs no uguns lieluma. Sasniedzot kušanas temperatūru, ļoti ātri kļūst mīksts.

Kopāls nav īpaši bīstams cilvēkiem, ja netiek norīts, toties saskarsmē ar ādu un acīm vai ieelpojot var izraisīt kairinājumu. Lietojot kā vīraku, kopāls var būt bīstams mājdzīvniekiem, radot deguna gļotādas kairinājumu un iespējamas arī elpošanas problēmas, simptomus var mazināt ar labu telpu ventilēšanu un ierobežojot dzīvnieku pieeju sveķiem un telpām, kurās tas ir izmantots.

Pēc formas sacietējuši kopāli ir plakani, ne pārāk biezi, ieapaļi, nereti iegareni, vēl neslīpētiem un sveķiem mēdz būt izteiktāks reljefs, tie ir mākoņaināki, toties svaigi sveķi ir ļoti gludi un spīdīgi.

## Sastopamība un ieguve
Sastopami un tiek iegūti Meksikā, Centrālamerikā, Sjerraleonē, Angolā, Mozambikā, Zanzibārā (Tanzānijā), Gabonā, Jaunzēlandē, Madagaskarā, Japānā, Dominikānas Republikā, Indijā, Brazīlijā un Kolumbijā.

Iegūstams gan ievācot no kokiem, gan upēs un citās ūdenstilpēs. Vairāki kopāli satur fosilijas. Atkarībā no ieguves vietas un izcelsmes koka sugas, var atšķirties kopālu veids.

Kopāli ir radušies fosilizējoties koku sveķiem, kas izdalījušies kaitēkļu, vēlāk arī cilvēku darbības rezultātā.

## Izmantošana
Izmanto:

* Dabīgu laku gatavošanai;
* Kā vīraku;
* Vēsturiski acteki izmantoja, kā līmi, saistvielu krāsu pigmentiem un dāvanu kukurūzas dievam;
* Rotaslietās kā dzintara aizstājēju;
* Enerģētiskai aizsardzībai;
* Emocionālas pacilātības un miera ieguvei;
* Upurēšanas rituālos;

Mūsdienās vispopulārākais kopālu pielietojums ir vīrakā. Tiem joprojām ir liela nozīme Meksikas un Centrālamerikas valstu kultūrās festivālu laikā.

## Atsauces

## Ārējās saites
Terēza Štadlobere

**Terēza Štadlobere** (; dzimusi ) ir austriešu distanču slēpotāja,  bronzas medaļas ieguvēja skiatlonā.

Viņas tēvs Aloizs Štadlobers arī bijis distanču slēpotājs, piecu olimpisko spēļu dalībnieks, bet māte ir kalnu slēpotāja Rosvita Šteinere, piedalījusies divās olimpiskajās spēlēs, 1987. gada Pasaules čempionāta sudraba medaļas ieguvēja slalomā. Terēzas vecākais brālis Luiss arī ir nodarbojies ar distanču slēpošanu, piedalījies .

## Karjera
2013. gada Pasaules čempionātā junioriem Liberecā T. Štadlobere izcīnīja divas medaļas: zeltu 10 km skiatlonā un sudrabu 5 km brīvā stila distancē. 2013. gadā 20 gadu vecumā pirmoreiz piedalījās arī Pasaules čempionātā, ieņēma 29. vietu skiatlonā un 26. vietu 10 km distancē brīvajā stilā, startēja arī Austrijas komandas sastāvā stafetē (11. vieta).

Pasaules kausa (PK) sacensībās debitēja  Kūsamo. 2014. gada Pasaules U-23 čempionātā izcīnīja bronzas medaļu skiatlonā. Piedalījās  Sočos, labāko rezultātu individuāli sasniedza 30 km distancē brīvajā stilā, ieņemot 20. vietu. Sieviešu stafetē ieņēma 12. vietu, bet komandu sprintā kopā ar Kateržinu Smutnu ierindojās 8. vietā. 2014.—2015. gada sezonā izcīnīja 2. vietu Pasaules kausa U-23 kategorijā, nākamajā sezonā šajā vērtējumā ieņēma 3. vietu.

 *[[Tour de Ski]]* posmā Valdifjemmē, ieņemot trešo vietu 10 km distancē klasiskajā stilā ar kopēju startu, izcīnīja savu pirmo pjedestālu PK posmos.  Phjončhanā labāko rezultātu sasniedza skiatlonā, ieņemot 7. vietu. Arī pārējās individuālajās distancēs ieņēma vietas labāko desmitniekā, iegūstot 9. vietu gan 10 km distancē brīvajā stilā, gan 30 km klasiskajā stilā. 2017.—2018. gada sezonā ieņēma 8. vietu PK kopvērtējumā, kas ir viņas labākais sasniegums karjerā.

2021. gada Pasaules čempionātā ieņēma 4. vietu skiatlonā, sasniedzot savu labāko rezultātu pasaules čempionātos.  Pekinā skiatlonā izcīnīja bronzas medaļu. 2025.—2026. gada *[[Tour de Ski]]* Štadlobere ieņēma otro vietu kopvētējumā, piekāpjoties tikai Džesijai Diginsai, kā arī ieguva labākās kalnā kāpējas balvu.  viņa labāko rezultātu sasniedza 50 km distancē klasiskajā stilā ar kopēju startu, ieņemot 6. vietu.

## Atsauces

## Ārējās saites
Detroitas "Lions"

**Detroitas "Lions"** () ir profesionāls amerikāņu futbola klubs, kas ir bāzēts Detroitā, Mičiganas štatā, ASV. Tas ir dibināts 1930. gadā. "Lions" spēlē Nacionālās futbola līgas (NFL) Nacionālās futbola konferences Ziemeļu divīzijā. Klubs savas mājas spēles aizvada *Ford Field* stadionā. Klubs savas pastāvēšanas vēsturē nav ne reizi izcīnījis Superkausu.
## Formas

Detroit Lions Uniforms 2024-Present.png|thumb|Detroitas "Lions" formas 2024-pašlaik|alt=Detroit Lions uniforms


## Ārējās saites

* Kluba oficiālā mājaslapa 
* Kluba NFL profils
Atlantas "Falcons"

**Atlantas "Falcons"** () ir profesionāls amerikāņu futbola klubs, kas ir bāzēts Atlantā, Džordžijas štatā, ASV. Tas ir dibināts 1965. gadā. "Falcons" spēlē Nacionālās futbola līgas (NFL) Nacionālās futbola konferences Dienvidu divīzijā. Klubs savas mājas spēles aizvada *[[Mercedes-Benz Stadium]]* stadionā. Klubs savas pastāvēšanas vēsturē ne reizi nav ieguvis Superkausu.

## Ārējās saites

* Kluba oficiālā mājaslapa 
* Kluba NFL profils
Ņūorleānas "Saints"

**Ņūorleānas "Saints"** () ir profesionāls amerikāņu futbola klubs, kas ir bāzēts Ņūorleānā, Luiziānas štatā, ASV. Tas ir dibināts 1966. gadā. "Saints" spēlē Nacionālās futbola līgas (NFL) Nacionālās futbola konferences Dienvidu divīzijā. Klubs savas mājas spēles aizvada *Caesars Superdome* stadionā. "Saints" savā pastāvēšanas vēsturē ir uzvarējis vienā Superkausa izcīņā.

## Ārējās saites

* Kluba oficiālā mājaslapa 
* Kluba NFL profils
Netīrais Harijs

**"Netīrais Harijs"** () ir 1971. gada ASV *[[neo-noir]]* asa sižeta trillera filma, kuras režisors un producents ir Dons Sīgels. Filmā galvenās lomas atveido Klints Īstvuds, Endijs Robinsons, Harijs Gvardino, Reni Santoni un Džons Vernons.

Policistam Harijam Kalahanam (Īstvuds) ir jāaptur sērijveida slepkava "Skorpions" (Robinsons), kurš terorizē Sanfrancisko.

"Netīrais Harijs" pirmizrāde notika . Filma bija komerciāli veiksmīga, tā saņēma pozitīvas kritiķu atsauksmes. Filmai izdoti četri turpinājumi: *[[Magnum Force]]* (1973), *[[The Enforcer]]* (1976), "Pēkšņs trieciens" (*Sudden Impact*, 1983) un "Spēle ar nāvi" (1988). 2012. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Losandželosas "Rams"

**Losandželosas "Rams"** () ir profesionāls amerikāņu futbola klubs, kas ir bāzēts Inglvudā, Kalifornijas štatā, ASV. Tas ir dibināts 1936. gadā kā **Klīvlendas "Rams"**. "Rams" spēlē Nacionālās futbola līgas (NFL) Nacionālās futbola konferences Rietumu divīzijā. Klubs savas mājas spēles aizvada *[[SoFi Stadium]]* stadionā un to viņi dala ar citu NFL klubu Losandželosas "Chargers".

1946. gadā klubs no Klīvlendas pārcēlās uz Losandželosu. 1995. gadā komanda tika pārcelta uz Sentluisu, savukārt 2016. gadā atpakaļ uz Losandželosu.

## Sasniegumi
Superkauss
* 1999 (XXXIV), 2021 (LVI)
## Ārējās saites

* Kluba oficiālā mājaslapa 
* Kluba NFL profils
Sietlas "Seahawks"

**Sietlas "Seahawks"** () ir profesionāls amerikāņu futbola klubs, kas ir bāzēts Sietlā, Vašingtonas štatā, ASV. Tas ir dibināts 1974. gadā. "Seahawks" spēlē Nacionālās futbola līgas (NFL) Nacionālās futbola konferences Rietumu divīzijā. Klubs savas mājas spēles aizvada *[[Lumen Field]]* stadionā. "Seahawks" savā pastāvēšanas vēsturē ir uzvarējis divās Superkausa izcīņās (2013, 2025).
## Spēļu formas

## Atsauces

## Ārējās saites

* Kluba oficiālā mājaslapa 
* Kluba NFL profils
Kahovkas ūdenskrātuve

**Kahovkas ūdenskrātuve** () ir Kahovkas HES ūdenskrātuve Dņepras upes lejtecē. Tā atrodas Ukrainā, Hersonas, Zaporižjas un Dņipropetrovskas apgabalu teritorijā. To nodeva ekspluatācijā 1956. gadā. Ūdenskrātuvi bez elektroenerģijas ražošanas izmanto arī ūdens noteces regulēšanai, kā arī augsta riska un katastrofisku plūdu novēršanai. Kahovkas ūdenskrātuve ir galvenais Ukrainas dienvidu daļas ūdensapgādes avots. No tā tiek padots ūdens Ziemeļkrimas, Kahovkas un Dņepras-Krivijrihas kanāliem, kā arī Nikopoles mangāna rūpniecības kompleksa ieguves, uzņēmumu, pilsētu un ciemu ūdensapgādes sistēmām. No tā tiek apgādāta arī nelielas irigācijas sistēmas trijiem piejūras rajoniem. Kopējais ūdens patēriņš tikai lielajiem kanāliem ir .

2023. gada 6. jūnijā visticamāk Krievijas spēki, kas tajā brīdī kontrolēja Kahovkas ūdenskrātuves aizsprostu, to sagrāva, izraisot plūdus upes lejtecē.

## Apraksts
Kahovkas hidromezgls vēsturiski bija otrais aiz Dņepras HES. Kahovkas HES ir pēdējais, sestais posms Dņepras hidroelektrostaciju kaskādē. Faktors, kas ierobežo visas kaskādes darbību, ir nelielā HES caurlaidība — tikai 2600 m³/s.

Ūdenskrātuves piepildīšana notika no 1955 līdz 1958. gadam. Starp Dņepras ūdenskrātuvēm tai ir vislielākais pilnais apjoms — 18,18 km³ un otrs lielākais (pēc Kremenčukas) darba apjoms — 6,78 km³. Ūdenskrātuves virsmas laukums — 2155 km² ir otrs lielākais kaskādē. Ūdenskrātuves garums sastāda 230 km, maksimālais platums — līdz 25,0 km, vidējais — 9,3 km. Ūdenskrātuves vidējais dziļums sastāda 8,5 m; maksimālais — 24,0 m. Ūdens mineralizācija 253—433 mg/dm³.

Ūdenskrātuvei ir sezonāla noteces regulācija. Ūdens līmenis var svārstīties intervālā līdz 3,3 m. Ūdenskrātuve tiek izmantota irigācijai un ūdensapgādei, kā arī zvejniecībai un kuģniecībai. Pie Kahovkas ūdenskrātuves atrodas Nikopoles osta. Tā pilda arī rekreācijas funkcijas kā atpūtas vieta, amatieru un sporta makšķerēšanas vieta. Gar ūdenskrātuves kreiso krastu iet dzelzceļa līnija no Zaporižjas uz Simferopoli un Hersonu.

Katru gadu ūdenskrātuves ūdeņi izskalo 1 līdz 3 metrus krasta līnijas.

## Atsauces

## Ārējās saites
2059. gads

**2059. gads** () būs parastais gads, kas pēc Gregora kalendāra sāksies trešdienā.

## Gaidāmie notikumi

* Janvāris — METI ziņojums *[[Teen Age Message]]*, kas tika sūtīts no Eipatorijas planetārā radara, sasniegs zvaigznes HD 126053 un HD 193664.
* Naftas laikmeta beigas.
* Uz Marsa cilvēki sāks dzīvot pastāvīgi.

## Atsauces
Katerīne Zauerbreja

**Katerīne Zauerbreja** (; dzimusi  Šteibahā-Hallenbergā) ir Vācijas distanču slēpotāja,  sudraba medaļas ieguvēja stafetē.

## Karjera
Pasaules kausa sacensībās debitēja  Lillehammerē stafetē. Individuāli pirmo reizi piedalījās  Lencerheidē *[[Tour de Ski]]* posmā.

Savās pirmajās ziemas olimpiskajās spēlēs 2022. gadā Pekinā izcīnīja sudraba medaļu sieviešu stafetē. Labāko individuālo rezultātu sasniedza 10 km distancē klasiskajā stilā, ieņemot 11. vietu, bet skiatlonā finišēja 13. vietā. Pasaules čempionātā pirmo reizi piedalījās 2023. gadā Planīcā, labāko rezultātu sasniedza skiatlonā, ieņemot 21. vietu. 2025. gada Pasaules čempionātā Tronheimā ieņēma 16. vietu 10 km distancē klasiskajā stilā. Piedalījās arī  (33. vieta skiatlonā un 39. vieta sprintā).

## Ārējās saites
Sofija Krēla

**Sofija Krēla** (; dzimusi  Kemptenē) ir Vācijas distanču slēpotāja,  sudraba medaļas ieguvēja stafetē.

## Karjera
2015. gada Pasaules čempionātā junioriem izcīnīja bronzas medaļu stafetē. Pasaules kausa sacensībās debitēja  Nove Mesto Morāvijā, piedaloties stafetē Vācijas komandas sastāvā un ieņemot 7. vietu. Pasaules čempionātā pirmo reizi piedalījās 2017. gadā Lahti. 15 km skiatlonā ieņēma 16. vietu, bet sprintā bija 17. vietā. Piedalījusies arī 2019. gada un 2021. gada Pasaules čempionātā. 2021. gadā Oberstdorfā komandu sprintā, startējot kopā ar Viktoriju Karlu, iekļuva finālā un ieņēma 9. vietu.

Savās pirmajās ziemas olimpiskajās spēlēs 2022. gadā Pekinā izcīnīja sudraba medaļu sieviešu stafetē. Labāko individuālo rezultātu sasniedza sprintā, ieņemot 11. vietu, bet skiatlonā finišēja 17. vietā.

## Ārējās saites
Viktorija Karla

**Viktorija Karla** (; dzimusi  Cellā-Mēlisā) ir Vācijas distanču slēpotāja,  čempione komandu sprintā un sudraba medaļas ieguvēja stafetē.

## Karjera
Piedalījusies 2012. gada ziemas jaunatnes olimpiskajās spēlēs Insbrukā un izcīnīja zelta medaļu biatlona un distanču slēpošanas jauktajā stafetē. Pasaules kausā debitēja  Oberhofā *[[Tour de Ski]]* sacensību prologā. Guvusi panākumus pasaules čempionātos junioriem, izcīnot 3 zelta, 2 sudraba un 2 bronzas medaļas.

Pasaules čempionātā pirmo reizi piedalījās 2015. gadā Fālunā 19 gadu vecumā. Skiatlonā un 30 km diatancē klasiskajā stilā ieņēma 29. vietu, startēja arī sprintā (38. vieta) un 4x5 km stafetē (6. vieta). 2016. gada Pasaules U-23 čempionātā izcīnīja zelta medaļu 10 km diatancē brīvajā stilā, bet tāda paša garuma klasiskā stila diatancē ieguva sudrabu.

Savās pirmajās ziemas olimpiskajās spēlēs 2018. gadā Phjoinčhanā ieņēma 19. vietu 10 km diatncē brīvajā stilā, 20. vietu skiatlonā un 25. vietu 30 km distancē. Piedalījās arī stafetē, kurā Vācijas komanda finišēja 6. vietā.
 
Uzrādījusi atzīstamus rezultātus 2019. gada Pasaules čempionātā Zēfeldē, lai gan medaļu nav izdevies izcīnīt. Sprintā iekļuva sacensību finālā, ieņemot 5. vietu, 30 km diatancē brīvajā stilā bija 9. vietā. Startēja arī stafetē un komandu sprintā, ieņemot attiecīgi 4. un 6. vietu.

 Pekinā izcīnīja zelta medaļu komandu sprintā, startējot kopā ar Katarīnu Hennigu, kā arī sudrabu Vācijas komandas sastāvā stafetē. Individuāli labāko rezultātu sasniedza sprintā, ieņemot 10. vietu, startēja arī 30 km distancē brīvajā stilā, finišējot 12. vietā. 2023. gada Pasaules čempionātā ieguva sudraba medaļu stafetē.

 Tronheimā 10 km distancē klasiskajā stilā ar intervāla startu izcīnīja pirmo uzvaru karjerā Pasaules kausa posmā.

## Atsauces

## Ārējās saites
Katarīna Henniga-Doclere

**Katarīna Henniga-Doclere** (; dzimusi  Annabergā-Buholcā) ir Vācijas distanču slēpotāja,  čempione komandu sprintā un sudraba medaļas ieguvēja stafetē.

## Karjera
Pasaules čempionātos junioriem izcīnījusi divas bronzas medaļas stafetē (2013. un 2015. gadā), bet 2016. gadā Rišnovā ieguva sudraba medaļu 10 km brīvā stila diatancē. Pasaules kausa sacensībās debitēja  Nove Mesto Morāvijā, piedaloties stafetē Vācijas komandas sastāvā un ieņemot 7. vietu.

Pasaules čempionātā pirmo reizi piedalījās 2017. gadā Lahti 20 gadu vecumā. 15 km skiatlonā ieņēma 11. vietu, startēja arī 10 km diatancē klasiskajā stilā (27. vieta) un 30 km distancē ar kopēju startu (19. vieta), ka arī stafetē, kur ieņēma 6. vietu. Piedalījās  Phjončhanā, stafetes sastāvā tika izcīnīta 6. vieta, bet individuāli labāko rezultātu uzrādīja 30 km distancē klasiskajā stilā, ieņemot 19. vietu.

 Valdifjemmē pirmo reizi kāpa uz goda pjedestāla PK posmos. 10 km distancē klasiskajā stilā ar kopēju startu, kas bija arī *[[Tour de Ski]]* posms, ieņēma trešo vietu. Arī pēc gada 8. janvārī tādā pašā distancē izcīnīja vietu uz pjedestāla, finišējot 2. vietā.

 Pekinā izcīnīja zelta medaļu komandu sprintā, startējot kopā ar Viktoriju Karlu, kā arī sudrabu Vācijas komandas sastāvā stafetē. Individuāli labāko rezultātu sasniedza 10 km distancē klasiskajā stilā, ieņemot 5. vietu, startēja arī 15 km skiatlonā, finišējot 15. vietā.

2023. gada Pasaules čempionātā Planīcā viņa ieguva sudraba medaļu stafetē, bet pēc diviem gadiem Tronheimā — bronzas godalgu.  50 km distancē klasiskajā stilā ieguva 9. vietu, bet stafetē ar Vācijas komandu ieņēma 4. vietu.

## Atsauces

## Ārējās saites
Kosts Gavrs

**Konstantins Gavrs** (, dzimis ), pazīstams kā **Kosts Gavrs** (), ir Grieķijā dzimis franču kinorežisors, scenārists un producents.

Pazīstams ar savām filmām, kuras ir par politiskām vai sociālām tēmām. Viņa politiskais trilleris "Z" (1969) saņēma Amerikas Kinoakadēmijas balvu kā labākā filma svešvalodā. "Z" ir arī viena no retajām filmām, kas ir saņēmusi nominācijas gan kā labākā filma svešvalodā, gan kā labākā filma. Gavrs par filmu *[[Missing (filma)|Missing]]* (1982) ar Džeku Lemonu un Sisiju Speiseku galvenajās lomās saņēma Kinoakadēmijas balvu par labāko adaptēto scenāriju. Par filmu *Missing* saņēmis arī Zelta palmas zaru Kannu kinofestivālā.

Vairums Gavra filmu ir franču valodā, tomēr sešas viņa filmas ir angļu valodā.

## Ārējās saites
Ukrainas bruņotie spēki

**Ukrainas bruņotie spēki (UBS)** () ir militāra organizācija, kas paredzēta Ukrainas neatkarības un teritoriālas neaizskaramības nodrošināšanai, militāri aizstāvot valsts suverenitāti un realizējot militāru drošību.

Bruņotie spēki tiek komplektēti, iesaucot militārajā dienestā vīriešus no 18 līdz 27 gadiem un slēdzot līgumus profesionālajā dienestā. Obligātā militārā dienesta laiks ierindniekiem un seržantiem, kas dien Bruņotajos spēkos, ir 18 mēneši, personām ar augstāko izglītību — 12 mēneši.

## Sastāvs un aprīkojums (līdz 2021)
Pēc *[[Global Firepower]]* (GFP) datiem pirms Krievijas 2022. gada iebrukuma Ukrainas armija militārā spēka ziņā atradās 22. vietā pasaulē. UBS personāla skaits bija 361 tūkst. cilvēku, ar militāru pieredzi — 407 tūkst. cilvēku, rezervistu — 1 mlj. cilvēku. Ukrainas armijas bruņojumā pēc GFP datiem atradās 2809 tanku, 8217 bruņumašīnu, 1302 pašgājējlielgabalu, 1669 lielgabalu un 625 reaktīvās zalvju uguns sistēmas. GFР eksperti saskaitīja 234 militāros lidaparātus, tai skaitā 39 iznīcinātājus un 33 triecienhelikopterus.

Jūras spēku sastāvā atradās 1 patruļkuģis "Nerejs" (klasificēts kā fregate), 1 mazais pretzemūdeņu kuģis un 1 vidējais desanta kuģis, 1 mīnu kuģis, 1 raķešu kreiseris, 7 upju bruņukuteri, 2 patruļkuģi *Island* (ASV ražojums, 2021. gadā bija plānots nodot Ukrainai vēl 3 šādas klases kuģus), 1 pretdiversiju un 1 desanta kuteris (PSRS ražojums). Jūras spēku sastāvu plānoja papildināt ar vismaz 1 korveti "Volodimirs Lielais" (projekts 58250), 1 vidējo izlūkkuģi (projekts "Lagūna"), domājams, arī ar 4 korvetēm «Ada» (projekts MILGEM), 8 raķešu kreiseriem (klase "Barzan"), 2 desantkuteriem (projekts 58181 "Kentaurs"), no 6 līdz 16 patruļkuteriem (projekts Mark VI) un vēl 3 patruļkuteriem "Island" ASV palīdzības ietvaros.

## Finansējums
Valsts budžets 2021. gadā nacionālās drošības sektoram un aizsardzībai atvēlēja 267 miljardus hrivnu (5,93% no iekšējā kopprodukta). Taču izdevumi, kas paredzēti tikai Aizsardzības ministrijai, sastāda 117 mljrd. hrivnu (4,171 mljrd. ASV dolāru).

## Vadība
thumb|left|200px|Prezidents Volodimirs Zelenskis ar augstākajiem armijas komandieriem 2019. gada maijā
Ukrainas prezidents ir Ukrainas bruņoto spēku augstākais virspavēlnieks. Viņš nozīmē amatos un atceļ no tiem UBS vai citu militāro formējumu augstāko komandējošo sastāvu, veic pārvaldi valsts nacionālās drošības un aizsardzības sfērā.

Tiešo UBS pārvaldi miera un kara laikā veic UBS ģenerālštāba priekšnieks. Viņu ieceļ amatā un atceļ Ukrainas prezidents.

Ukrainas Aizsardzības ministrija, kuras pakļautībā atrodas UBS, piedalās valsts politikas realizācijā militārās celtniecības un aizsardzības jomās, kā arī koordinē valsts un pašvaldību orgānu darbību valsts aizsardzības sagatavošanas darbos. Ministrijai ir jāanalizē militāri politiskā situācija, jānosaka Ukrainas nacionālās drošības un militāru draudu līmeni, jānodrošina bruņoto spēku funkcionēšanu un to gatavību izpildīt tiem uzticētās funkcijas un uzdevumus. Ukrainas Aizsardzības ministriju vada Ukrainas Aizsardzības ministrs.

## Atsauces
Patriks Ozols

**Patriks Ozols** (dzimis ) ir latviešu hokejists, aizsargs. Pašlaik (2024) pārstāv Čehijas Ekstralīgas vienību HC Olomouc.

## Spēlētāja karjera
Karjeru Ozols sāka 2018.—19. gada sezonā, kad bija Latvijas čempionāta komandas HK Lido kapteinis. Nākamo sezonu aizsargs aizvadīja Ziemeļamerikā, NAHL līgas vienībā *[[Lone Star Brahmas]]*, taču tad atgriezās Latvijā. 2020.—21. gada sezonā kopā ar HK Zemgale izcīnīja Latvijas čempionāta sudraba medaļas un tika atzīts par čempionāta labāko jauno spēlētāju. Nākamajā sezonā aizvadīja 42 spēles KHL klubā Rīgas "Dinamo". Pēc KHL sezonas beigām atgriezās HK Zemgale rindās, kopā ar komandu izcīnot Latvijas čempiona titulu.

Latvijas hokeja izlases sastāvā spēlējis 2022. gada ziemas olimpiskajās spēlēs.

## Ārējās saites
Klods Bakenhems

**Klods Persivals Bakenhems** (; dzimis , miris ) bija britu kriketists un futbolists. Izcīnījis olimpisko zelta medaļu 1900. gada vasaras olimpiskajās spēlēs.

Bakenhems 1900. gada vasaras olimpiskajās spēlēs startēja Lielbritānijas futbola komandas *[[Upton Park F.C.]]* sastāvā. Olimpiskajās spēlēs komanda pārspēja Francijas komandu *[[Club Français]]* ar rezultātu 4 – 0. Lielbritānijas komanda olimpiskajās spēlēs izcīnīja zelta medaļu.

## Atsauces

## Ārējās saites
* Klods Bakenhems (Olympics profils) 
* Klods Bakenhems (Olympedia profils) 
* Klods Bakenhems (Sports Reference profils)
Vaļu bārda

thumb|Vaļu bārda
**Vaļu bārda** ir keratīna plātnes, kas nokarājas no plātņvaļu aukslējām. Ar "bārdas" palīdzību valis izfiltrē ūdenī esošos sīkos organismus (planktonu), galvenokārt vēžveidīgos, gliemjus un nelielas zivis, kurus valis patērē barībai.

## Atsauces
Džeimss Džonss (futbolists)

**Džeimss Henrijs Džonss** (; dzimis , miris ) bija britu futbolists, olimpiskās zelta medaļas ieguvējs 1900. gada vasaras olimpiskajās spēlēs.

Viņš bija Londonas amatieru futbola komandas *Upton Park F.C.* sekretārs. Dalībai 1900. gada vasaras olimpiskajās spēlēs Lielbritānijas *[[Upton Park F.C.]]* komandu uzaicināja Futbola asociācijas Amatieru statusa komiteja. Olimpiskajās spēlēs komanda pārspēja Francijas komandu *[[Club Français]]* ar rezultātu 4 – 0. Lielbritānijas komanda olimpiskajās spēlēs izcīnīja zelta medaļu.

## Atsauces

## Ārējās saites
* Džeimss Džonss (Olympedia profils) 
* Džeimss Džonss (Sports Reference profils)
Klūgu vīrs

**"Klūgu vīrs"** () ir 1973. gada Apvienotās Karalistes šausmu filma, kuras režisors ir Robins Hārdijs. Filmā galvenās lomas atveido Edvards Vudvards, Brita Eklanda, Daiena Silento, Ingrīda Pita un Kristofers Lī.

Policists Nīls Houijs (Vudvards) izmeklē jaunas meitenes pazušanu uz izolētas Hebridu salas. Salas iedzīvotāji, kuri ir atmetuši kristietību un piekopj ķeltu pagānismu, noliedz, ka meitene ir jebkad pastāvējusi.

"Klūgu vīrs" pirmizrāde notika . Filma tika labi novērtēta no kritiķiem. 2004. gadā žurnāls *[[Total Film]]* "Klūgu vīru" ierindoja kā sesto visu laiku labāko britu filmu. 1978. gadā filma ieguva Saturna balvu kā labākā šausmu filma. "Klūgu vīrs" ir kļuvusi par kulta filmu. 2006. gadā filmai iznāca rimeiks, kas gan netika augstu novērtēts.

## Atsauces

## Ārējās saites
Nīgrandes iela

**Nīgrandes iela** ir iela Rīgā, Zemgales priekšpilsētā, Beberbeķos. Iela sākas no Čuguna ielas un beidzas ar strupceļu pie meža joslas, nesasniedzot Kārļa Ulmaņa gatvi. Kopējais ielas garums ir 140 metri, tā ir klāta ar grants segumu, daļēji bez seguma. Ielā ir savrupmāju apbūve.

Iela ir nosaukta Nīgrandes — Nīgrandes pagasta centra Saldus novadā — vārdā.

## Ielu savienojumi
Nīgrandes iela ir savienota ar:
* Čuguna iela (T veida krustojums)
* Virgas iela

## Atsauces

## Skatīt arī
* Beberbeķi